|  |
| --- |
|  |

# Misingi ya Kitheolojia

# Moduli ya Kwanza: Makala za Imani

# Maswali ya Kujadili

1. Ni jambo gani muhimu ulilojifunza katika somo hili au kitu gani katika somo hukukielewa vizuri?
2. Ni kwanini kanisa liliamini ya kuwa ni muhimu kuunda na kutumia Imani ya Mitume?
3. Elezea Utatu Mtakatifu katika dhana ya nafsi na asili, na ueleze tofauti za kimajukumu kwa kila nafsi kama zilivyotajwa katika Imani ya Mitume.
4. Ungemjibu nini mtu ambaye anasema kwamba tunachohitaji ni Biblia pekee, na kwamba kanuni za Imani kama vile imani ya Mitume hazihitajiki?
5. Tunawezaje kutumia ipasavyo Imani ya Mitume bila kudhoofisha fundisho la Sola Scriptura (Maandiko pekee)?
6. Tunawezaje kuliita kanisa “katholiki” au “la ulimwenguni wote” wakati kuna kutokuelewana miongoni mwa Wakristo wa leo?
7. Ni kwa njia gani mafundisho ya kanuni ya Imani ya Mitume yanaweza kuleta umoja ndani ya kanisa lako?
8. Ni kwa namna gani Imani ya Mitume inaweza kukusaidia kushirikiana na Wakristo kutoka asili au imani tofauti?
9. Je, Imani ya Mitume inawezaje kutusaidia kutambua mafundisho ambayo hayana misingi ya Kikristo?
10. Hakikisho la msamaha wa dhambi linapaswa kuathiri vipi maisha yetu?
11. Ni kwa jinsi gani tumaini la uzima wa milele linaweza kutusaidia kukabili mateso na majaribu katika maisha, na hata kifo?
12. Ni vipengele gani katika Imani ya Mitume ambavyo vimekupa changamoto au ambavyo ni vigumu kuvielewa?

**TAARIFA YA JUMLA KUHUSU MAKALA YA IMANI:** Mafundisho ya Imani ya Mitume yameelezwa kwa uwazi sana katika Maandiko na msingi wake ni Maandiko Matakatifu. Wakristo wanaaswa kukataa mafundisho yote yanayokinzana na mafundisho haya. Kwa mantiki hii, Imani ya Mitume inatumika kama kipimo ambacho tunaweza kutumia kupima mafundisho mbalimbali ambayo watu wanafundisha.

**SOMO REJEA:**

Ernesto alikuwa Mkristo mchanga. Alikutana na baadhi ya watu kutoka kanisa Fulani ambalo lilifundisha kuwa, kumtii Mungu mara zote huleta afya na mali. Watu hao walimwambia kuwa, ukiwa mgonjwa, maskini, au unateseka kwa namna yoyote ile, basi ujue wewe siyo mfuasi wa kweli wa Kristo. Kadiri unavyokuwa mtii (ikiwa ni Pamoja na kutoa zaka kanisani) ndivyo utakavyokuwa na afya njema na kupata mali nyingi. Kama Mkristo mchanga, Ernesto hakujua kama mafundisho hayo yalikuwa ya Kibiblia au la.

Maswali ya Kutafakari

1. Je, umewahi kukutana na watu wanaoamini injili ya “utajiri na afya”? Elezea jinsi ilivyokuwa.
2. Je, umewahi kuamini kwamba kuwa mkristo mzuri kunaweza kukupatia wewe afya njema na utajiri? Kama ndiyo, elezea.
3. Kuna tofauti gani kati ya Mungu kuwapa watu wake baraka za mwilini na harakati za injili ya “afya na Mali”?
4. Unawezaje kumshauri Ernesto kulingana na mafundisho ya Imani ya Mitume?
5. Ni mwenendo gani mwingine ambao umeona Wakristo wameushikilia ambao msingi wake si katika fundisho la Imani ya Mitume?

Mambo ya Kufanya

* Kama unamfahamu mtu ambaye anaamini mambo ambayo yanaenda kinyume na mafundisho ya Imani ya Mitume, omba kwa Mungu upate fursa ya kuongea naye. Tafuta fursa na uwe tayari kuitumia kumfundisha.
* Kariri Imani ya Mitume, yaweke mafundisho yake moyoni mwako na tafuta kufahamu mafundisho hayo yanapatikana wapi katika Biblia ili uwe tayari kuitetea Imani yako ya Kikristo dhidi ya mafundisho ya uongo.